Springbok word pa op Vadersdag | SARIE
Springbok word pa op Vadersdag	deur SARIE.com-span
Bryan Habana en sy vrou, Janine, se eersteling is Sondag, op Vadersdag, gebore, skryf Die Burger. Lees die volle artikel hier.
Die Springbok-vleuel het vroeër vandag op Twitter aangekondig dat die paartjie, wat deesdae in Frankryk woon, se klein Timothy Jacob Habana gebore is. Saam met dié twiet, waarin hy klein Timothy verwelkom het, het Bryan ook dié foto van hom, sy vrou en hul seun gedeel.
Bryan, Janine en klein Timothy Jacob HabanaFOTO: Twitter (@BryanHabana)
Bryan het die naweek nog vir die Springbokke uitgedraf in Saterdag se wedstryd teen Wallis in Durban én twee drieë gedruk.
Hoewel die paartjie in Frankryk woon, waar Bryan vir Toulon rugby speel, het Janine meer as ’n maand gelede weer in Suid-Afrika kom kuier. Sy en haar vriendinne het verlede maand haar swangerskap gevier met ’n ooievaarstee in Kaapstad.
Geluk met jul eerste kleintjie, Janine en Bryan!
Nóg Springbok-pa’s op SARIE.com
Francois Louw gaan pa word!
Schalk en Michele Burger se baba Nicol
Pierre Spies en Bob Skinstad se babas is dieselfde naweek gebore!
Victor Matfield is nóg ’n dogter ryker!
Morné Steyn se Jóvan raak mooi groot